එසේම, මෙම ප්‍රහාරවලින් විදේශිකයන් 38 දෙනෙකු ජීවිතක්ෂයට පත්ව ඇති අතර, තවත් විදේශිකයන් 19 දෙනෙකු තුවාල ලබා ඇතැයි ද ආරක්ෂක රාජ්‍ය අමාත්‍යවරයා ප්‍රකාශ කළා.එසේම, මෙම ප්‍රහාරය නවසීලන්තයට පසුගියදා එල්ල කළ ප්‍රහාරයට ප්‍රතිප්‍රහාරයක් ලෙස ඉස්ලාමීය අන්තවාදී කල්ලියක් සිදුකරන ලද්දක් බවට තොරතුරු වාර්තා වී ඇතැයි ද ආරක්ෂක රාජ්‍ය අමාත්‍ය රුවන් විජේවර්ධන පාර්ලිමේන්තුවේදී කියා සිටියා.මේ අතර, ශෝක දිනයක් ලෙස ප්‍රකාශ කර ඇති අද දිනයේ ප්‍රහාරවලින් ජීවිතක්ෂයට පත්වූවන් සහ තුවාල ලැබූ අය සිහිපත් කරමින් විශේෂ පහන් පූජා සංවිධාන කරන ලෙස ශ්‍රී ලංකා අමරපුර මහා නිකායේ උත්තරීතර මහා නායක අතිපූජ්‍ය කොටුගොඩ ධම්මාවාස නාහිමියන් මහා සංඝරත්නයෙන් ඉල්ලීමක් කරනවා.